Legal Document

Category: 5

Text:
9. ΝΟΜΟΘΕΤ. ΔΙΑΤΑΓΜΑ της 11/11 Μαΐου 1929 Περί τροποποιήσεως και συμπληρώσεως του ν. 4010 «περί τροποποιήσεως των ισχυουσών διατάξεων» περί ενεργείας προμηθειών του Δημοσίου. Εκυρώθη υπό του Ν. 4233 της 23/30 Ιουλ. 1929 περί κυρώσεως του Ν.Δ. της 11 Μαΐου 1929 κλπ. Άρθρ.1-6.(Τροποποιούνται τα άρθρ. 3, 5, 7, 9, 27 και 29 του Ν. 4010/1929). Άρθρ.7.-(Μεταβατική διάταξις). Άρθρ.8.-(Προστίθεται φράσις εις το άρθρ. 2 Ν.Δ. 29 Δεκ. 1925). Άρθρ.9.-Αι διατάξεις του ν. 4010 «περί τροποποιήσεως των ισχυουσών διατάξεων «περί ενεργείας προμηθειών του Δημοσίου» ως και του από 29 Δεκ. 1925 Ν.Δ/τος «περί του τρόπου ενεργείας των προμηθειών του Δημοσίου» δύνανται, μετά σύμφωνον γνώμην της Επιτροπής της Ε.Κ.Π. να επεκταθώσι δια Δ/τος και επί των προμηθειών των ειδικών Ταμείων Δημοσίου Δικαίου. Άρθρ.10.-Επιτρέπεται εις τον Υπουργόν των Οικονομικών να προβή κατόπιν συμφώνου γνωματεύσεως της Επιτροπής Κρατικών Προμηθειών εις μίσθωσιν οικήματος προς χρήσιν της ειρημένης υπηρεσίας απ’ ευθείας και άνευ των υπό των σχετικών κειμένων διατάξεων επιβαλλομένων διατυπώσεων. (Ακολουθεί μεταβατική διάταξις, διαγραφείσα υπό του Ν. 4233/1929). Άρθρ.11.-1.Καταργείται πάσα άλλη διάταξις αντικειμένη προς το παρόν Ν.Δ/μα. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 233 Υπηρεσία Κρατικών Προμηθειών. 25.Δ.α.9